Донецктәи Лугансктәи Жәлар рреспубликақәа рыҟны имҩаԥаҳгаз аконцертқәа даара ибзианы ахәаԥшцәа ирыдыркылон, ҳәа иҳәеит Арвелод Ҭарба.
"Донецки Лугански аҭагылазаашьа шыуадаҩугьы, сымшәаӡакәа изгәаӷьит уахь ацара. Ансамбль акәашацәа убас ргәацԥыҳәаны аконцертқәа рырҭон, аиҭаҳәашьа сзаҭом. Ҳахьықәгылоз иахьабалак азалқәа ахәаԥшцәа ҭдырҭәаауан", — ҳәа иҳәеит Ҭарба.
Ансамбль "Кавказ" цәыббра алагамҭаз Урал ақалақь ахь ааԥхьара рымоуп, ҳәа азгәеиҭеит асахьаркыратә напхгаҩы.